Source: http://www.banovce.sk/vseobecne-zavazne-nariadenia-vzn-legislativa.phtml?id_menu=542&module_action__2189__id_vzn=168
Timestamp: 2019-09-18 17:48:31+00:00

Document:
ktorým sa stanovujú zásady používania pyrotechnických výrobkov na zábavné účely
Schválené: 23.2.1993
Vyhlásené: 24.2.1993
Účinnosť: 10.3.1993
Úplné znenie VZN č. 7,
ktorým sa stanovujú zásady používania pyrotechnických výrobkov
na zábavné účely.
Mesto Bánovce nad Bebravou v súlade s § 4, ods. 1 a 3, písm. f) a n) a podľa § 6 ods. 1 zákona SNR číslo 369/1990 Zb. o obecnom zriadení v znení neskorších predpisov a zákonom číslo 58/2014 Z.z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov vydáva pre mesto Bánovce nad Bebravou toto všeobecne záväzné nariadenie:
Nadobúdanie, predaj, používanie a uvádzanie pyrotechnických výrobkov na trh upravuje zákon číslo 58/2014 Z.z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov (ďalej len zák. č. 58/2014 Z.z.).
Pyrotechnické výrobky sa nesmú používať v súlade s § 53, ods. 2 zák. č. 58/2014 Z.z.:
a) na území mesta Bánovce nad Bebravou počas celého roka; s výnimkou počas dní 31. decembra a 1. januára,
b) ďalšie výnimky z ustanovenia písm. a) tohto článku nariadenia môže Mesto Bánovce nad Bebravou povoliť len na základe písomnej žiadosti fyzickej alebo právnickej osoby, a to v prípadoch konania kultúrnych, športových, slávnostných a zábavných verejných alebo súkromných podujatí; žiadosť musí byť doručená najneskôr sedem pracovných dní pred plánovaným podujatím; písomný súhlas vydáva primátor mesta najneskôr tri pracovné dni pred dňom konania podujatia.
V prípade nedodržania čl. 2. písm. b) tohto nariadenia to bude kvalifikované ako priestupok proti § 46 zákona č. 372/1990 Zb. o priestupkoch. Za tento priestupok je možné uložiť pokutu do 33,- €.
Kontrolou dodržiavania čl. 2. písm. b) tohto nariadenia poveruje mestské zastupiteľstvo Mestskú políciu v Bánovciach nad Bebravou.
Toto nariadenie nadobúda účinnosť schválením v Mestskom zastupiteľstve v Bánovciach nad Bebravou a môže sa meniť a dopĺňať podľa potrieb mesta a súvisiacich právnych noriem schválených po účinnosti tohto nariadenia.
č. 1) schváleného uznesením MsZ č. 13/2008 dňa 28.10.2008 pod bodom B/6
č. 2) schváleného uznesením MsZ č. 400/2013 dňa 25.06.2013 pod bodom 1.
č. 3) schváleného uznesením MsZ č. 436/2013 dňa 03.09.2013 pod bodom 8.
č. 4) schváleného uznesením MsZ č. 189/2015 dňa 16.12.2015 pod bodom 7.
(85.5 kB)VZN - 07 zásady predaja pyrotechniky.doc
38386434

References: § 4
 § 6
 § 53
 čl. 2
 § 46
 čl. 2